ᱵᱮᱜᱚᱢ ᱯᱟᱨᱟ

ᱵᱮᱜᱚᱢ ᱯᱟᱨᱟ (ᱡᱟᱱᱟᱢ ᱡᱩᱵᱮᱫᱟ ᱩᱞ ᱦᱟᱠ; ᱒᱕ ᱰᱤᱥᱮᱢᱵᱚᱨ ᱑᱙᱒᱖ – ᱙ ᱰᱤᱥᱮᱢᱵᱚᱨ ᱒᱐᱐᱘) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱦᱤᱱᱫᱤ ᱯᱷᱤᱞᱢ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱟᱹᱰᱤ ᱜᱟᱱ ᱑᱙᱔᱐ ᱜᱮᱞᱟᱝ ᱟᱨ ᱑᱙᱕᱐ ᱜᱮᱞᱟᱝ ᱨᱮ ᱮᱠᱴᱤᱵᱷ ᱛᱟᱦᱮᱸ ᱠᱟᱱᱟ᱾ ᱤᱱᱰᱚᱥᱴᱨᱤ ᱨᱮ ᱟᱹᱰᱤ ᱥᱩᱨᱥᱩᱯᱩᱨ ᱕᱐ ᱥᱮᱨᱢᱟ ᱵᱟᱹᱱᱩᱜ ᱠᱟᱛᱮᱫ ᱦᱚᱸ, ᱩᱱᱤ ᱥᱟᱧᱡᱟᱭ ᱞᱤᱞᱟ ᱵᱷᱟᱱᱥᱟᱞᱤ ᱭᱟᱜ ᱥᱟᱣᱟᱨᱤᱭᱟ (᱒᱐᱐᱗) ᱨᱮ ᱥᱳᱱᱟᱢ ᱠᱟᱯᱩᱨ ᱨᱤᱱ ᱜᱚᱲᱚᱢ ᱮᱸᱜᱟᱛ ᱞᱮᱠᱟᱛᱮ ᱟᱡᱟᱜ ᱢᱩᱪᱟᱹᱫ ᱨᱳᱞ ᱥᱟᱶ ᱯᱷᱤᱞᱢ ᱨᱮ ᱨᱩᱣᱟᱹᱲ ᱦᱮᱡ ᱮᱱᱟ᱾ ᱟᱡᱟᱜ ᱚᱠᱛᱚ ᱨᱮ ᱑᱙᱕᱐ ᱜᱮᱞᱟᱝ ᱨᱮ ᱩᱱᱤ ᱵᱳᱞᱤᱣᱩᱰ ᱨᱮᱱ ᱢᱤᱫ ᱜᱽᱞᱟᱢᱟᱨ ᱜᱟᱨᱞ ᱮ ᱢᱟᱱᱟᱣ ᱛᱟᱦᱮᱸ ᱠᱟᱱᱟ, ᱟᱹᱰᱤ ᱵᱟᱹᱲᱛᱤ ᱡᱮ ᱞᱟᱭᱤᱯᱷ ᱢᱮᱜᱟᱡᱤᱱ ᱥᱩᱱᱫᱟᱨ ᱥᱮᱱᱥᱩᱣᱟᱥ ᱯᱷᱳᱴᱳᱜᱨᱟᱯᱷᱤ ᱞᱟᱹᱜᱤᱫ ᱢᱤᱫ ᱥᱯᱮᱥᱤᱭᱟᱞ ᱥᱮᱥᱚᱱ ᱛᱟᱦᱮᱸ ᱠᱟᱱᱟ᱾

ᱮᱛᱚᱦᱚᱵ ᱡᱤᱭᱚᱱ
ᱵᱮᱜᱚᱢ ᱯᱟᱨᱟ ᱡᱩᱵᱮᱫᱟ ᱩᱞ ᱦᱟᱠ ᱞᱮᱠᱟᱛᱮ ᱵᱨᱤᱴᱤᱥ ᱤᱱᱰᱤᱭᱟ ᱨᱮ ᱡᱷᱮᱞᱟᱢ ᱨᱮ ᱢᱤᱫ ᱟᱹᱰᱤ ᱠᱤᱥᱟᱬ ᱯᱟᱸᱡᱟᱵᱤ ᱢᱩᱥᱞᱤᱢ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ (ᱱᱤᱛᱚᱜ ᱯᱟᱸᱡᱟᱵ, ᱯᱟᱠᱤᱥᱛᱟᱱ ᱨᱮ)᱾ ᱟᱡᱤᱡ ᱵᱟᱵᱟ, ᱢᱤᱭᱟᱱ ᱮᱦᱥᱟᱱ-ᱩᱞ-ᱦᱟᱠ, ᱡᱟᱞᱟᱸᱫᱷᱟᱨ ᱨᱮᱱ ᱢᱤᱫ ᱡᱟᱡᱽ ᱮ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱠᱤᱪᱷᱩ ᱚᱠᱛᱚ ᱨᱮ ᱵᱤᱠᱟᱱᱮᱨ ᱨᱮᱱᱟᱜ ᱨᱟᱡᱽᱥᱟᱦᱤ ᱯᱚᱱᱚᱛ ᱨᱮᱱᱟᱜ ᱡᱩᱰᱤᱥᱤᱭᱟᱞ ᱥᱟᱨᱵᱷᱤᱥ ᱨᱮᱭ ᱵᱚᱞᱚ ᱮᱱᱟ, ᱡᱟᱦᱟᱸ ᱫᱚ ᱱᱤᱛᱚᱜ ᱮᱛᱚᱢ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱦᱟᱹᱴᱤᱧ ᱠᱟᱱᱟ, ᱚᱸᱰᱮ ᱩᱱᱤ ᱢᱩᱪᱟᱹᱫ ᱨᱮ ᱚᱸᱰᱮᱱᱟᱜ ᱡᱚᱛᱚ ᱠᱷᱚᱱ ᱪᱮᱛᱟᱱ ᱠᱳᱨᱴ ᱨᱮᱱ ᱪᱤᱯᱷ ᱡᱟᱥᱴᱤᱥ ᱮ ᱵᱮᱱᱟᱣ ᱮᱱᱟ᱾ ᱩᱱᱤ ᱟᱡᱟᱜ ᱚᱠᱛᱚ ᱨᱮᱱ ᱢᱤᱫ ᱱᱟᱯᱟᱭ ᱠᱨᱤᱠᱮᱴᱚᱨ ᱮ ᱛᱟᱦᱮᱸ ᱠᱟᱱᱟ᱾ ᱟᱡᱟᱜ ᱜᱷᱟᱨᱚᱸᱡᱽ ᱟᱞᱤᱜᱚᱲ ᱨᱮ ᱵᱟᱥᱟ ᱮᱱᱟ᱾ ᱩᱱᱤ ᱟᱹᱰᱤ ᱰᱤᱥᱤᱯᱞᱤᱱ ᱢᱮᱱᱠᱷᱟᱱ ᱞᱤᱵᱨᱟᱞ ᱞᱮᱠᱟᱛᱮ ᱦᱟᱨᱟ ᱵᱩᱨᱩ ᱦᱩᱭ ᱞᱮᱱᱟ᱾ ᱩᱱᱤ ᱟᱞᱤᱜᱚᱲ ᱢᱩᱥᱞᱤᱢ ᱭᱩᱱᱤᱵᱷᱚᱨᱥᱤᱴᱤ ᱨᱮᱭ ᱥᱮᱪᱮᱫ ᱞᱮᱱᱟ᱾ ᱟᱡᱤᱡ ᱢᱟᱨᱟᱝ ᱵᱚᱭᱦᱟ ᱢᱟᱥᱨᱩᱨᱩᱞ ᱦᱟᱠ, ᱑᱙᱓᱐ ᱜᱮᱞᱟᱝ ᱨᱮᱱᱟᱜ ᱢᱩᱪᱟᱹᱫ ᱥᱮᱫ ᱵᱳᱢᱵᱮ ᱫᱷᱟᱹᱵᱤᱡ ᱢᱤᱫ ᱮᱠᱴᱚᱨ ᱵᱮᱱᱟᱣ ᱞᱟᱹᱜᱤᱫ ᱥᱮᱱ ᱮᱱᱟ᱾ ᱚᱸᱰᱮ ᱩᱱᱤ ᱵᱟᱝᱜᱟᱞᱤ ᱮᱠᱴᱨᱮᱥ ᱯᱨᱚᱛᱤᱢᱟ ᱫᱟᱥᱜᱩᱯᱛᱟ ᱥᱟᱶ ᱮ ᱧᱟᱯᱟᱢ ᱮᱱᱟ ᱟᱨ ᱩᱱᱤ ᱥᱮᱱᱮᱦ ᱮᱱᱟ ᱟᱨ ᱩᱱᱤ ᱥᱟᱶ ᱮ ᱵᱟᱯᱞᱟ ᱮᱱᱟ᱾

ᱩᱱᱤ ᱡᱚᱠᱷᱚᱱ ᱜᱮ ᱩᱱᱠᱤᱱ ᱵᱳᱢᱵᱮ ᱨᱮ ᱧᱟᱯᱟᱢ ᱞᱟᱹᱜᱤᱫ ᱮ ᱥᱮᱱᱚᱜ ᱠᱟᱱ ᱛᱟᱦᱮᱸᱱᱟ, ᱩᱱᱤ ᱟᱡᱤᱡ ᱵᱚᱭᱦᱟ ᱮᱨᱟ ᱣᱟᱜ ᱜᱽᱞᱤᱴᱡᱤ ᱫᱩᱱᱤᱭᱟᱹ ᱨᱮ ᱟᱹᱰᱤ ᱮ ᱤᱫᱤᱭᱮᱫ ᱛᱟᱦᱮᱸᱱᱟ᱾ ᱩᱱᱤ ᱟᱹᱰᱤ ᱜᱟᱱ ᱚᱠᱥᱚᱱ ᱟᱨ ᱜᱮᱴ-ᱴᱩᱜᱮᱫᱟᱨ ᱨᱮ ᱩᱱᱤ ᱥᱟᱶ ᱦᱚᱸᱭ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱱᱟ᱾ ᱦᱚᱲ ᱟᱡᱟᱜ ᱧᱮᱞ ᱠᱷᱚᱱ ᱟᱹᱰᱤ ᱠᱚ ᱤᱢᱯᱨᱮᱥ ᱠᱟᱱ ᱛᱟᱦᱮᱸᱱᱟ ᱟᱨ ᱩᱱᱤ ᱟᱹᱰᱤ ᱜᱟᱱ ᱨᱳᱞ ᱠᱚ ᱚᱯᱷᱟᱨᱮᱫ ᱛᱟᱦᱮᱸᱱᱟ᱾ ᱢᱤᱫ ᱱᱚᱝᱠᱟᱱ ᱚᱯᱷᱟᱨ ᱥᱟᱥᱦᱚᱫᱷᱟᱨ ᱢᱩᱠᱷᱟᱨᱡᱤ ᱟᱨ ᱫᱮᱣᱤᱠᱟ ᱨᱟᱱᱤ ᱠᱷᱚᱱ ᱦᱮᱡ ᱮᱱᱟ᱾

ᱱᱤᱡᱮᱨ ᱡᱤᱭᱚᱱ
ᱩᱱᱤ ᱮᱠᱴᱚᱨ ᱱᱟᱥᱤᱨ ᱠᱷᱟᱱ ᱥᱟᱶ ᱮ ᱵᱟᱯᱞᱟ ᱞᱮᱱᱟ, ᱡᱟᱦᱟᱸᱭ ᱫᱚ ᱢᱤᱫ ᱮᱠᱴᱚᱨ ᱟᱨ ᱯᱷᱤᱞᱢᱢᱮᱠᱟᱨ ᱮ ᱛᱟᱦᱮᱸ ᱠᱟᱱᱟ ᱟᱨ ᱵᱳᱞᱤᱣᱩᱰ ᱤᱥᱴᱟᱨ ᱫᱤᱞᱤᱯ ᱠᱩᱢᱟᱨ ᱨᱮᱱ ᱦᱩᱰᱤᱧ ᱵᱚᱭᱦᱟ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱠᱩ ᱨᱤᱱ ᱯᱮᱭᱟ ᱜᱤᱫᱽᱨᱟᱹ ᱞᱩᱵᱽᱱᱟ, ᱱᱟᱫᱤᱨ ᱟᱨ ᱮᱠᱴᱚᱨ ᱟᱭᱩᱵᱽ ᱠᱷᱟᱱ ᱠᱚ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱨᱤᱱ ᱯᱮᱭᱟ ᱜᱚᱲᱚᱢ ᱠᱩᱲᱤ ᱠᱤᱪᱩ ᱫᱟᱱᱫᱤᱭᱟ ᱢᱤᱫ ᱡᱩᱣᱮᱞᱟᱨᱤ ᱰᱤᱡᱟᱭᱱᱟᱨ, ᱛᱟᱦᱩᱨᱟ ᱠᱷᱟᱱ ᱟᱨ ᱡᱳᱦᱨᱟ ᱠᱷᱟᱱ ᱠᱚ ᱛᱟᱦᱮᱸ ᱠᱟᱱᱟ᱾ ᱟᱡᱤᱡ ᱡᱟᱶᱟᱭ ᱫᱚ ᱑᱙᱗᱔ ᱨᱮ ᱜᱩᱨ ᱞᱮᱱᱟ᱾ ᱟᱡᱤᱡ ᱡᱟᱶᱟᱭ ᱵᱚᱸᱜᱟ ᱛᱟᱞᱟ ᱠᱟᱛᱮ ᱛᱟᱭᱚᱢ ᱩᱱᱤ ᱑᱙᱗᱕ ᱨᱮ ᱠᱤᱪᱷᱩ ᱚᱠᱛᱚ ᱞᱟᱹᱜᱤᱫ ᱟᱡᱟᱜ ᱜᱷᱟᱨᱚᱸᱡᱽ ᱥᱟᱶ ᱛᱟᱦᱮᱸᱱ ᱞᱟᱹᱜᱤᱫ ᱯᱟᱠᱤᱥᱛᱟᱱ ᱥᱮᱱ ᱮᱱᱟ, ᱵᱟᱨ ᱥᱮᱨᱢᱟ ᱛᱟᱭᱚᱢ ᱩᱱᱤ ᱫᱚᱲᱟ ᱵᱷᱟᱨᱚᱛ ᱮ ᱦᱮᱡ ᱮᱱᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ